galing ako sa pagtatapos ng aking pag aaral makaraan ang mahabang paglalakbay sa gresia, asiria at persia, at papauwi na ako sa aking bayan upang manirahan doon hanggang sa akoy paharapin ni thot sa kaniyang kakilakilabot na hukuman. dala ng kasawian ko, sa aking pagdaraan sa babilonia, ay nabatid ko ang isang kakilakilabot na lihim, ang lihim ng di tunay na smerdis na nagnakaw ng kapangyarihan, ang pangahas na magong si gaumata na namamahala sa tulong ng isang pagdaraya. sa katakutang isumbong ko siya kay cambises, ay binalak ang aking ikasasawi sa pamagitan ng mga saserdoteng taga egipto. ang mga itoy siyang nakapangyayari noon sa aking bayan; dahil sa pag aari nila sa dalawa ng katlong bahagi ng mga lupain, tanging may hawak ng karunungan ay inilulubog ang bayan sa kamangmangan at sa pagsiil, inilalagmak sa ugaling hamak at inihahanda upang huwag marimariman sa pagpapalitpalit ng panginoon.